Publication: Magyar Közlöny
Issue: MK-2011-41 (Year: 2011, Number: 41)
Era: contemporary
Section: 14/1998. (IV. 30.) PM rendelet módosítása
Paragraph Index: 399

4. § Az adójegy igénylésére, visszavételére, alkalmazására vonatkozó részletes szabályokról szóló 14/1998. (IV. 30.) PM rendelet (a továbbiakban: R2.) 1. § (1) bekezdése helyébe a következõ rendelkezés lép: „(1) A dohánygyártmány adóraktár engedélyesének (a továbbiakban: adóraktári adójegy-felhasználó), a bejegyzett kereskedõnek (a továbbiakban: kereskedõi adójegy-felhasználó), illetve a dohánygyártmány importálójának (a továbbiakban: importõr adójegy-felhasználó) (a továbbiakban együtt: adójegy-felhasználó) az adójegyeket az adójegy-megrendelésre a vámhatóság által rendszeresített, a 2. számú mellékletben meghatározott adattartalmú kérelem (a továbbiakban: megrendelés) elektronikus úton való, a jövedékiadó- és energiaadó-bevallási, valamint a jövedéki adatszolgáltatási kötelezettségek elektronikus úton történõ teljesítésének szabályairól szóló pénzügyminiszteri rendelet rendelkezései szerinti megküldésével kell a Nemzeti Adó- és Vámhivatal Kiemelt Ügyek és Adózók Vám- és Pénzügyõri Igazgatóságánál (a továbbiakban: KAVIG) megrendelnie.”

Source: https://magyarkozlony.hu/hivatalos-lapok/6da3d2152c077ddc6705ee2e3fd8c0895cfef54e/dokumentumok/b6c906a8c14f606bbbc6b7d57e78aeacec49efae/letoltes